Koča

Koča () arba Gvamueso ežeras (Lago Guamués) – ledyninės kilmės ežeras pietų Kolumbijoje, Narinjo departamente, 20 km nuo Pasto. Telkšo 2680 m aukštyje, Anduose, Pasto kalnų masyvo apsuptyje. Tai antras pagal dydį natūralus ežeras šalyje (po Totos). Ilgis iki 14 km, plotis iki 8 km, kranto linijos ilgis 39 km.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.

Iš ežero išteka Gvamueso upė – viena Putumajo ištakų. Ežere yra La Korotos sala (0,16 km²), paskelbta botaniniu–zoologiniu draustiniu.

Ežero pakrantėse gyvena indėnų kiljasingų ainiai (pagrindinė gyvenvietė – El Puertas). Verčiamasi žvejyba, turizmu.

 Šaltiniai 

Kategorija:Kolumbijos ežerai